open-index/open-wikipedia-markdown huggingface dataset:
איברוחימחליל יולדושב

**איברוחימחליל יולדושב** (נולד ב-14 בפברואר 2001 בינגייר שבאוזבקיסטן) הוא כדורגלן אוזבקי המשחק בעמדת המגן השמאלי בקבוצת נפטצ'י פרגנה ובנבחרת אוזבקיסטן.

## קריירת מועדונים
### פחטקור טשקנט
יולדושב גדל במחלקת הנוער של פחטקור טשקנט מליגת העל האוזבקית. ב-1 באוקטובר 2019 ערך את הופעת הבכורה שלו במועדון, בניצחון 0–3 על סוגדיאנה דז'יזק במסגרת המחזור ה-21 בליגה לעונת 2019. זו הייתה הופעתו היחידה במועדון בעונה זו, בסופה זכה המועדון באליפות אוזבקיסטן.

### ההשאלה לבוניודקור
בעונת 2020 הושאל יולדושב לבוניודקור מליגת העל האוזבקית למשך עונה אחת. ב-25 ביוני 2020 ערך את הופעת הבכורה שלו במועדון, בניצחון 0–2 על לוקומוטיב טשקנט במסגרת הליגה. ב-22 באוקטובר הבקיע יולדושב את שער הבכורה שלו במועדון ובקריירה, בניצחון 2–6 על אנדיז'ן במסגרת המחזור ה-20 בליגה. בסך הכל ערך יולדושב 21 הופעות ליגה במדי המועדון במהלך תקופת ההשאלה, והבקיע שער אחד.

### החזרה לפחטקור טשקנט
לקראת תחילת עונת 2021 חזר יולדושב לפחטקור טשקנט. ב-10 במרץ 2021 הוא הבקיע את שער הבכורה שלו במועדון, שער הניצחון 2–3 על נסאף קארצ'י במסגרת המחזור הראשון בליגה. יולדושב ערך 12 הופעות ליגה במדי המועדון בעונה זו לפני שעזב, והבקיע שני שערים. הוא זכה עם המועדון בסופר קאפ האוזבקי.

### ניז'ני נובגורוד
ב-26 באוגוסט 2021 חתם יולדושב בניז'ני נובגורוד מליגת העל הרוסית. יום לאחר מכן, ב-27 באוגוסט, ערך את הופעת הבכורה שלו במועדון, בתיקו 1-1 נגד חימקי במסגרת המחזור השישי בליגה לעונת 2021/2022.

## קריירה בינלאומית
ב-3 בספטמבר 2020 ערך יולדושב את הופעת הבכורה שלו בנבחרת אוזבקיסטן, בניצחון 1–2 על נבחרת טג'יקיסטן במשחק ידידות.

נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024).

## תארים
;פחטקור טשקנט
* אליפות אוזבקיסטן (1): 2019
* הסופר קאפ האוזבקי (1): 2021

## קישורים חיצוניים

## הערות שוליים

קטגוריה:כדורגלנים אוזבקים
קטגוריה:מגני כדורגל אוזבקים
קטגוריה:כדורגלני פחטקור טשקנט
קטגוריה:כדורגלני ניז'ני נובגורוד
קטגוריה:כדורגלני קאיראט אלמטי
קטגוריה:כדורגלני נבחרת אוזבקיסטן
קטגוריה:כדורגלנים אוזבקים באולימפיאדת פריז (2024)
קטגוריה:ספורטאים זרים ברוסיה
קטגוריה:אוזבקים שנולדו ב-2001
יחסי אריתריאה–קניה

**יחסי אריתריאה–קניה** הם יחסי החוץ בין אריתריאה וקניה.

## היסטוריה
הקשרים הדיפלומטיים בין אריתריאה לקניה היו מתוחים מעט, שכן בשנת 2011 האשים משרד החוץ בקניה את ממשלת אריתריאה באספקת נשק לקבוצה הלוחמנית א-שבאב. השלטונות האריתראים דחו את הטענות. בנוסף, משרד החוץ של קניה איים לבדוק את יחסיו הבילטרליים עם אסמרה.

בשנת 2013, בעת ביקור ממלכתי בקניה, השתתף נשיא אריתריאה, איסאייס אפוורקי, בחגיגת יובל הזהב בניירובי.

כיום היחסים בין שתי המדינות נתפסים כיציבים יותר כאשר הנשיא אפוורקי ערך ביקור מדיני נוסף בסוף 2018. לאחר מכן, ביקר הנשיא אוהורו קניאטה בינואר 2019 בפסגה משולשת באסמרה בין אתיופיה, אריתריאה וקניה.

## יחסי סחר
אריתריאה וקניה שומרות על קשרי מסחר. שתי המדינות חברות בגוש הסחר של IGAD.

לאריתריאה אין ייצוא לקניה. עם זאת, היא מייבאת מקניה סחורות בשווי 4 ו-5 מיליון דולר בשנה.

## נציגויות דיפלומטיות
* אריתריאה מחזיקה בקניה שגרירות בניירובי.
* קניה מיוצגת באריתריאה באמצעות שגרירותה בקהיר, מצרים.

## הערות שוליים

קטגוריה:ערכים ללא קטגוריות פיזיות - יחסי חוץ
קסטון ג'וליין

**קסטון ג'וליין** (באנגלית: **Keston Julien**; נולד ב-26 באוקטובר 1998 בפורט אוף ספיין שבטרינידד וטובגו) הוא כדורגלן טרינידדי המשחק בעמדת המגן השמאלי בקבוצת שריף טירספול מליגת העל המולדובית ובנבחרת טרינידד וטובגו.

## קריירת מועדונים
### תחילת הקריירה
ג'וליין החל את הקריירה המקצוענית שלו במועדונים W קונקשן וסן ג'ואן ג'בלוטה מטרינידד וטובגו.

### א.ס. טרנצ'ין
לקראת עונת  חתם ג'וליין בא.ס. טרנצ'ין מליגת העל הסלובקית. ב-8 במרץ 2017 הוא ערך את הופעת הבכורה שלו במועדון, בהפסד 3-1 לסלובן ברטיסלאבה במסגרת הגביע הסלובקי. ב-12 במרץ הוא ערך את הופעת הבכורה שלו בליגה, בניצחון 4-1 על מ.פ.ק. זמפלין מיכאלובצה במסגרת המחזור ה-23 לעונת . בשלוש העונות הראשונות שלו במועדון ערך ג'וליין 20 הופעות ליגה.

ב-27 ביולי 2019 הבקיע ג'וליין את שער הבכורה שלו במועדון, בתיקו 1-1 נגד מ.פ.ק. רוז'ומברוק במסגרת המחזור השני בליגה לעונת . בעונה זו ערך ג'וליין 17 הופעות ליגה, בהן הבקיע שלושה שערים.

### שריף טירספול
ב-17 באוגוסט 2020 חתם ג'וליין בשריף טירספול מליגת העל המולדובית. ב-12 בספטמבר הוא ערך את הופעת הבכורה שלו במועדון, בניצחון 3-0 על דאצ'יה בויוצאני במסגרת המחזור התשיעי בליגה לעונת . ב-3 באוקטובר הבקיע ג'וליין את שער הבכורה שלו במועדון, בניצחון 4-0 על זימברו קישינב במסגרת המחזור ה-13 בליגה. בעונתו הראשונה במועדון ערך ג'וליין 16 הופעות ליגה והבקיע שער אחד, ובסופה זכתה שריף טירספול באליפות מולדובה.

## קריירה בינלאומית
ב-6 בספטמבר 2018 ערך ג'וליין את הופעת הבכורה שלו בנבחרת טרינידד וטובגו, בניצחון 2-0 על נבחרת איחוד האמירויות במשחק ידידות.

## תארים
;שריף טירספול
* אליפות מולדובה (1): 2020/2021

## קישורים חיצוניים

## הערות שוליים

קטגוריה:כדורגלנים טרינידדים
קטגוריה:מגני כדורגל טרינידדים
קטגוריה:כדורגלני א.ס. טרנצ'ין
קטגוריה:כדורגלני שריף טירספול
קטגוריה:כדורגלני נבחרת טרינידד וטובגו
קטגוריה:ספורטאים זרים בסלובקיה
קטגוריה:ספורטאים זרים במולדובה
קטגוריה:ילידי 1998
תאנאוואט סואנגצ'יטאוון

**תאנאוואט סואנגצ'יטאוון** (בתאית: **ธนวัฒน์ ซึ้งจิตถาวร**; נולד ב-8 בינואר 2000 בסופאן בורי שבתאילנד) הוא כדורגלן תאילנדי המשחק בעמדת הקשר ההתקפי בקבוצת מואנגת'ונג יונייטד מליגת העל התאילנדית ובנבחרת תאילנד.

## חיים אישיים
סואנגצ'יטאוון נולד בתאילנד ועבר לצרפת בגיל 13 יחד עם אמו, ועל-כן מחזיק גם באזרחות צרפתית בנוסף לאזרחותו התאילנדית.

## קריירת מועדונים
### תחילת הקריירה
סואנגצ'יטאוון שיחק באקדמיה של המועדון התאילנדי AS נאונקירץ' במשך שבע שנים, לפני שעבר למחלקת הנוער של נאנסי מצרפת בגיל 13. הוא ערך 16 הופעות ליגה בנאנסי II, קבוצת המילואים של המועדון, והבקיע שער אחד.

### לסטר סיטי
ב-19 בספטמבר 2020 הצטרף סואנגצ'יטאוון ללסטר סיטי מהפרמייר ליג בהעברה חופשית.

## קריירה בינלאומית
סואנגצ'יטאוון יצג את הנבחרות הצעירות של צרפת.

ב-29 במאי 2021 הוא ערך את הופעת הבכורה שלו בנבחרת תאילנד, בתיקו 2-2 נגד נבחרת טג'יקיסטן במשחק ידידות.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים תאילנדים
קטגוריה:קשרי כדורגל צרפתים
קטגוריה:קשרי כדורגל תאילנדים
קטגוריה:כדורגלני לסטר סיטי
קטגוריה:כדורגלני מואנגת'ונג יונייטד
קטגוריה:כדורגלני נבחרת תאילנד
קטגוריה:ספורטאים זרים באנגליה
קטגוריה:תאילנדים שנולדו ב-2000
הר גרינל (מונטנה)

**הר גרינל** (באנגלית: **Mount Grinnell**) הוא הר הממוקם במרכזו של הפארק הלאומי גליישר במדינת מונטנה שבארצות הברית.

הר גרינל הוא חלק מרכס לואיס.

גובהו של הר גרינל 2,698 מטרים מעל פני הים.

הר גרינל מתנשא לגובה של 406 מטרים מעל סביבתו.

ההר ממוקם בסמוך ממזרח לקו פרשת המים של אמריקה, באזור מני גליישר שבפארק.

מצפון-מערב להר, ממוקם קרחון סוויפטקרנט, ומדרום להר מצוי קרחון גרינל.

השלוחה המזרחית של הר גרינל, המתנשאת מעל אגם סוויפטקרנט, אותה ניתן לראות ממלון מני גליישר, והיא מסתירה את פסגת הר גרינל מהמלון  - נקראת נקודת גרינל.

## היסטוריה
### מקור השם

הר גרינל נקרא על שמו של ההיסטוריון, האנתרופולוג וחוקר הטבע, ג'ורג' בירד גרינל (George Bird Grinnell), אשר יזם את הקמת הפארק הלאומי גליישר. 

## גלריית תמונות

קובץ:Grinnell-Redrock-s01.jpg|בחזית התמונה אגם רדרוק, מעליו מתנשא עם גרינל. שמשמאלו - נקודת גרינל
קובץ:GrinnellLakeMountGrinnell-s01.jpg|הר גרינל מתנשא מעל אגם גרינל
קובץ:BullheadLake-s01.jpg|הר גרינל מתנשא מעל אגם בולהד
קובץ:Mount Grinnell from iceberg lake trail.jpg|מבט על הר גרינל משביל אגם אייסברג


## קישורים חיצוניים

* הר גרינל באתר peakbagger
* הר גרינל באתר summitpost
* מפה טופוגרפית תלת־ממדית של אזור הר גרינל
* מפת אזור הר גרינל

## הערות שוליים

גרינל, הר
גרינל, הר
גרינל, הר
גרינל, הר
עבד א-רחמן ואיס

**עבד א-רחמן ואיס** (בערבית: **عبد الرحمن وايس**, ביוונית: **Αμπντούλ Ραχμάν Ουές**; נולד ב-14 ביוני 1998 באתונה שביוון) הוא כדורגלן סורי-יווני המשחק בעמדת המגן הימני בקבוצת אתונה קליטיה מהליגה היוונית השנייה ובנבחרת סוריה.

## חיים אישיים
ואיס נולד באתונה שביוון להורים ממוצא סורי.

## קריירת מועדונים
### תחילת הקריירה
ואיס החל את קריירת הכדורגל שלו במחלקות הנוער של פנאתינאיקוס וברנטפורד.

### פלאטניאס
בשנת 2015 חזר ואיס ליוון והצטרף למחלקת הנוער של פלאטניאס. בחודש פברואר 2017 הוא חתם על החוזה המקצועני הראשון שלו במועדון. ב-20 בספטמבר 2017 הוא ערך את הופעת הבכורה שלו במועדון, בניצחון 1-0 על אפולון סמירניס במסגרת הגביע היווני. ב-27 בנובמבר ערך את הופעת הבכורה שלו בליגת העל היוונית, בהפסד 3-0 לא.א.ק. אתונה במסגרת המחזור ה-12 בליגה לעונת . הוא שיחק במועדון במשך שלוש עונות, בהן ערך 54 הופעות ליגה והבקיע שני שערים.

### OFI כרתים
ב-8 בינואר 2020 חתם ואיס על חוזה לארבע עונות ב-OFI כרתים מליגת העל היוונית החל מ-1 ביולי 2020. ב-12 בספטמבר הוא ערך את הופעת הבכורה שלו במועדון, בתיקו 1-1 נגד פאנטוליקוס במסגרת המחזור הראשון בליגה לעונת . בעונתו הראשונה במועדון ערך ואיס 31 הופעות ליגה.

### וולוס
ב-18 באוגוסט 2022 חתם בוולוס היוונית.

## קריירה בינלאומית
ואיס ערך חמש הופעות במדי נבחרת יוון עד גיל 21.

ב-2 בספטמבר 2021 הוא ערך את הופעת הבכורה שלו בנבחרת סוריה, בהפסד 1-0 לנבחרת איראן במסגרת מוקדמות מונדיאל 2022.

נכלל בסגל נבחרת סוריה לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים סורים
קטגוריה:כדורגלנים יוונים
קטגוריה:מגני כדורגל סורים
קטגוריה:מגני כדורגל יוונים
קטגוריה:אתונה: כדורגלנים
קטגוריה:כדורגלני OFI כרתים
קטגוריה:כדורגלני נבחרת סוריה
קטגוריה:כדורגלני גביע אסיה 2023
קטגוריה:סורים שנולדו ב-1998
קטגוריה:יוונים שנולדו ב-1998
תעודה (כתב עת)

**תעודה** הוא כתב עת של בית הספר למדעי היהדות וארכאולוגיה על שם חיים רוזנברג, בפקולטה למדעי הרוח של אוניברסיטת תל אביב.
## היסטוריה
"תעודה" החל לצאת לאור בשנת ה'תש"ם, ומאז הוא יוצא לאור מדי שנה או שנתיים. עד שנת תש"ף יצאו לאור 30 גיליונות. כל גיליון של כתב העת מוקדש לנושא מסוים, או שהוא גיליון לכבודו של חוקר מסוים. אחדים מהגיליונות הם בינתחומיים. עורכי הגיליונות מתחלפים, בהתאם לנושא הגיליון. בין הנושאים שלהם הוקדשו גיליונות: חקר גניזת קהיר בעריכת מרדכי עקיבא פרידמן, עיונים במקרא בעריכת בנימין אופנהיימר, מחקרים בספרות עברית בעריכת עוזי שביט וראובן צור, מחקרים בלשון עברית בעריכת אהרן דותן ואברהם טל, מחקרים ביצירתו של אברהם אבן עזרא בעריכת ישראל לוין, חידושי זוהר בעריכת רונית מרוז.

## קישורים חיצוניים
* 

קטגוריה:אוניברסיטת תל אביב: כתבי עת
קטגוריה:ישראל: כתבי עת למדעי היהדות
סטרהיניה פבלוביץ'

**סטרהיניה פבלוביץ**' (בסרבית: **Strahinja Pavlović**; נולד ב־24 במאי 2001 בשאבאץ שבסרביה ומונטנגרו) הוא כדורגלן סרבי המשחק בעמדת הבלם בקבוצת מילאן ובנבחרת סרביה.

## קריירת מועדונים
### פרטיזן בלגרד
פבלוביץ' הגיע למחלקת הנוער של פרטיזן בלגרד מליגת העל הסרבית בקיץ 2015. בחודש ספטמבר 2018 הוא חתם על חוזה מקצועני ראשון במועדון, חוזה לשלוש עונות.

ב-23 בפברואר 2019 הוא ערך את הופעת הבכורה שלו במועדון, בניצחון 0–3 על פרולטר נובי סאד במסגרת המחזור ה-23 בליגה לעונת . בעונה זו הוא ערך 11 הופעות ליגה במועדון.

ב-6 באוקטובר 2019 הבקיע פבלוביץ' את שער הבכורה שלו במועדון, בהפסד 1–2 לווז'דובאץ במסגרת המחזור ה-11 בליגה לעונת .

### מונקו וההשאלה לפרטיזן בלגרד
ב-18 בדצמבר 2019 חתם פבלוביץ' במונקו על חוזה החל מחודש ינואר 2020. הוא הושאל בחזרה לפרטיזן בלגרד עד לתום עונת , בסיומה זכה המועדון בגביע הסרבי. בסך הכל ערך פבלוביץ' 26 הופעות ליגה בעונה זו במדי פרטיזן בלגרד, והבקיע שער אחד.

### החזרה למונקו
לקראת עונת  חזר פבלוביץ' למונקו מליגת העל הצרפתית. ב-20 בדצמבר 2020 הוא ערך את הופעת הבכורה שלו במועדון, בניצחון 0–1 על דיז'ון במסגרת המחזור ה-16 בליגה לעונת 2020/2021. זו הייתה הופעתו היחידה במדי מונקו בעונה זו.

### ההשאלה לסרקל ברוז'
ב-21 בינואר 2021 הושאל פבלוביץ' למשך חצי עונה לסרקל ברוז' מליגת העל הבלגית. ב-23 בינואר הוא ערך את הופעת הבכורה שלו במועדון, בניצחון 1–2 על קורטרייק במסגרת המחזור ה-21 בליגה לעונת . במשחק זה גם הבקיע את שערו היחיד במועדון. בסך הכל ערך 11 הופעות ליגה במדי המועדון.

### החזרה למונקו
לקראת עונת 2021/2022 חזר פבלוביץ' למונקו.

### השאלה לפ.צ. בזל
ב-16 בפברואר 2022 הושאל לפ.צ. בזל עד לסיום העונה.

### רד בול זלצבורג
ב-28 ביוני 2022 נמכר פבלוביץ' לרד בול זלצבורג תמורת 7 מיליון אירו. ב-15 ביולי ערך את הופעתו הבכורה בגביע האוסטרי.

### מילאן
ב-31 ביולי 2024 חתם פבלוביץ’ במילאן לארבע שנים.

## קריירה בינלאומית
ב-3 בספטמבר 2020 ערך פבלוביץ' את הופעת הבכורה שלו בנבחרת סרביה, בהפסד 1–3 לנבחרת רוסיה במסגרת ליגת האומות 2020/2021. ב-7 ביוני 2021 הוא הבקיע את שער הבכורה שלו בנבחרת, בתיקו 1-1 נגד נבחרת ג'מייקה במשחק ידידות.

נכלל בסגל נבחרת סרביה לטורניר מונדיאל 2022 ואף כבש שער לזכות נבחרתו במשחק נגד קמרון.

נכלל בסגל נבחרת סרביה לטורניר יורו 2024.

## תארים
;פרטיזן בלגרד
* הגביע הסרבי: 2018/19

;רד בול זלצבורג
* ליגת העל האוסטרית: 2022/23

## קישורים חיצוניים

## הערות שוליים

קטגוריה:כדורגלנים סרבים
קטגוריה:בלמי כדורגל סרבים
קטגוריה:שאבאץ: כדורגלנים
קטגוריה:כדורגלני פרטיזן בלגרד
קטגוריה:כדורגלני מונקו
קטגוריה:כדורגלני סרקל ברוז'
קטגוריה:כדורגלני פ.צ. בזל
קטגוריה:כדורגלני רד בול זלצבורג
קטגוריה:כדורגלני מילאן
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים סרבים בצרפת
קטגוריה:ספורטאים זרים בבלגיה
קטגוריה:ספורטאים זרים בשווייץ
קטגוריה:ספורטאים זרים באוסטריה
קטגוריה:ספורטאים זרים באיטליה
קטגוריה:סרבים שנולדו ב-2001
עבד אל-מג'יד א-סולייהים

**עבד אל-מג'יד א-סולייהים** (בערבית: **عبد المجيد الصليهم**; נולד ב-15 במאי 1994 בריאד שבערב הסעודית) הוא כדורגלן סעודי המשחק בעמדת הקשר בקבוצת אל-נאסר מליגת העל הסעודית ובנבחרת ערב הסעודית.

## קריירת מועדונים
א-סולייהים שיחק בא-שבאב מליגת העל הסעודית במשך שש עונות וחצי, בהן ערך 132 הופעות ליגה והבקיע עשרה שערים. בחודש ינואר 2018 הושאל למשך חצי עונה לראיו ואיקאנו מהליגה הספרדית השנייה, אך לא זכה לדקות משחק במדי המועדון.

לקראת עונת  עבר א-סולייהים לא-נאסר מליגת העל הסעודית. בעונתו הראשון במועדון ערך 19 הופעות ליגה, בהן הבקיע שני שערים.

## קריירה בינלאומית
ב-7 בנובמבר 2017 ערך א-סולייהים את הופעת הבכורה שלו בנבחרת ערב הסעודית, בניצחון 2-0 על נבחרת לטביה במשחק ידידות.

## תארים
;א-שבאב
* גביע המלך הסעודי (1): 2014
* הסופר קאפ הסעודי (1): 2014

;אל-נאסר
* הסופר קאפ הסעודי (1): 2021

## קישורים חיצוניים

קטגוריה:כדורגלנים סעודים
קטגוריה:קשרי כדורגל סעודים
קטגוריה:ריאד: כדורגלנים
קטגוריה:כדורגלני א-שבאב (ריאד)
קטגוריה:כדורגלני ראיו ואייקאנו
קטגוריה:כדורגלני א-נסר
קטגוריה:כדורגלני נבחרת ערב הסעודית
קטגוריה:ספורטאים זרים בספרד
קטגוריה:סעודים שנולדו ב-1994
אנריקו הרננדס

**אנריקו אריק דואניאס הרננדס ביסחופ** (בספרדית: **Enrico Erick Dueñas Hernández Bisschop**; נולד ב-23 בפברואר 2001 באלמיירה שבהולנד) הוא כדורגלן סלוודורי-הולנדי המשחק בעמדת החלוץ בקבוצת קרטחנה ב' הספרדית ובנבחרת אל סלוודור.

## קריירת מועדונים
### ויטסה ארנהם
הרננדס גדל במחלקות הנוער של אלמיירה סיטי, של ואטרוייק ושל אייאקס, ובשנת 2018 הגיע אל מחלקת הנוער של ויטסה ארנהם. ב-17 בדצמבר 2020 הוא ערך את הופעת הבכורה שלו במועדון, בניצחון 2-0 על וילם II במסגרת הסיבוב השני של הגביע ההולנדי. ב-6 בפברואר 2021 ערך את הופעת הבכורה שלו בליגה, בהפסד 1-0 להירנפיין במסגרת המחזור ה-21 בליגה לעונת . הוא ערך שתי הופעות ליגה בעונה זו.

### ההשאלה למועדון הכדורגל איינדהובן
ב-4 באוגוסט 2021 הושאל הרננדס למועדון הכדורגל איינדהובן מליגת המשנה ההולנדית. ב-6 באוגוסט הוא ערך את הופעת הבכורה שלו במועדון, בתיקו 2-2 נגד פולנדם במסגרת המחזור הראשון בליגה. ב-23 באוגוסט הבקיע את שער הבכורה שלו במועדון, בהפסד 3-2 לקבוצת המילואים של פ.ס.וו. איינדהובן במסגרת המחזור השלישי בליגה.

## קריירה בינלאומית
ב-3 בספטמבר 2021 ערך הרננדס את הופעת הבכורה שלו בנבחרת אל סלוודור, בתיקו 0-0 נגד נבחרת ארצות הברית במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים סלוודורים
קטגוריה:חלוצי כדורגל סלוודורים
קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני ויטסה ארנהם
קטגוריה:כדורגלני מועדון הכדורגל איינדהובן
קטגוריה:כדורגלני נבחרת אל סלוודור
קטגוריה:הולנדים שנולדו ב-2001
אנדרה ברלי

**אנדרה מוריס קית' ברלי** (באנגלית: **Andre Maurice Keith Burley**; נולד ב-10 בספטמבר 1999 בסלאף שבברקשייר, אנגליה) הוא כדורגלן אנגלי בעל שורשים מסנט קיטס ונוויס המשחק בעמדת הבלם בקבוצת דאגנהאם אנד רדברידג' מנשיונל ליג דרום ובנבחרת סנט קיטס ונוויס.

## קריירת מועדונים
### רדינג
ברלי החל את הקריירה המקצוענית שלו ברדינג, וב-2 ביולי 2018 חתם על חוזה מקצועני ראשון במועדון. ב-4 בינואר 2020 הוא ערך את הופעת הבכורה שלו במועדון, בתיקו 2-2 נגד בלקפול במסגרת גביע ה-FA. הוא ערך שלוש הופעות בגביע, אך לא זכה לדקות משחק בליגה.

### ההשאלה לווטרפורד
ב-14 בפברואר 2020 הושאל ברלי לווטרפורד מליגת העל האירית למשך חצי עונה. הוא ערך שלוש הופעות ליגה במדי המועדון.

### וויקומב וונדררס וההשאלה להאנגרפורד טאון
ב-29 בספטמבר 2020 חתם ברלי בוויקומב וונדררס מהפוטבול ליג צ'מפיונשיפ. ב-14 בדצמבר הוא הושאל להאנגרפורד טאון מהנשיונל ליג דרום למשך חצי עונה, וערך במדי המועדון חמש הופעות ליגה.

## קריירה בינלאומית
ב-24 במרץ 2021 ערך ברלי את הופעת הבכורה שלו בנבחרת סנט קיטס ונוויס, בניצחון 1-0 על נבחרת פוארטו ריקו במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:סנט קיטס ונוויס: כדורגלנים
קטגוריה:בלמי כדורגל אנגלים
קטגוריה:סנט קיטס ונוויס: בלמי כדורגל
קטגוריה:כדורגלני רדינג
קטגוריה:כדורגלני ויקם וונדררס
קטגוריה:אישים מסנט קיטס ונוויס שנולדו ב-1999
קטגוריה:אנגלים שנולדו ב-1999
Duetos

***Duetos*** (בעברית: **דואטים**) הוא אלבום האוסף הראשון של הצמד הברזילאי סימונה & סימריה. האלבום יצא לאור ב-17 בנובמבר 2017, על ידי חברת התקליטים יוניברסל מיוזיק גרופ, שנה לאחר צאת אלבום ההופעה השלישי של הצמד, *[[Live (אלבום של סימונה & סימריה)|Live]]*, שיצא לאור בשנת 2016. באלבום נכלל הלהיט "Loka", בו התארחה אניטה.

באלבום האוסף משתתפים מוזיקאים כדוגמת אניטה, ברונו אי מרוני, ויקטור בורחס & ויניסיוס, גבריאל דיניז ודילאורי.

## רקע והפקה
לאחר שהצמד הוציא בשנת 2016 את אלבום ההופעה השלישי שלו, *[[Live (אלבום של סימונה & סימריה)|Live]]*, הוחלט כי הפעם, יופץ אלבום אוסף שיורכב מדואטים עם מוזיקאים שונים, כדוגמת אניטה וברונו אי מרוני. לאחר שהקלטות האלבום הסתיימו, הוא הופץ בנובמבר 2017 בהוצאת יוניברסל מיוזיק גרופ. הסינגל המוביל "Loka" זכה להצלחה בינלאומית.

האלבום כולל שירים מסוגת הפופ הלטיני, המאפיינת שירים רבים של הצמד, כדוגמת "Regime Fechado" ו-"Paga de Solteiro Feliz".

## רשימת רצועות

## קישורים חיצוניים

## הערות שוליים

קטגוריה:אלבומי אוסף מ-2017
קטגוריה:אלבומי סימונה & סימריה
קטגוריה:אלבומי חברת יוניברסל מיוזיק גרופ
Bar das Coleguinhas

****** הוא אלבום ההופעה השני של הצמד הברזילאי סימונה & סימריה. האלבום יצא לאור ב-20 במרץ 2015, על ידי חברות התקליטים יוניברסל מיוזיק גרופ וסושיאל מיוזיק, שנתיים לאחר צאת אלבום ההופעה הראשון של הצמד, *Ao Vivo em Manaus*, שיצא לאור בשנת 2013.

האלבום זכה להצלחה רבה בברזיל והגיע למקום השלישי במצעד האלבומים הברזילאי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי הופעה מ-2015
קטגוריה:אלבומי סימונה & סימריה
קטגוריה:אלבומי חברת יוניברסל מיוזיק גרופ
MC

הביטויים **MC**, ****, **Mc**, **mC**, ו-**mc** עשויים לשמש במספר תחומים כסימולים, קודים, קיצורים וראשי תיבות.

## הערות שוליים
דג'יהאד ביזימאנה

**דג'יהאד ביזימאנה** (בקינירואנדה: **Djihad Bizimana**; נולד ב-12 בדצמבר 1996 בגיסאניי שברואנדה) הוא כדורגלן רואנדי המשחק בעמדת הקשר בקבוצת אל אהלי טריפולי מליגצ העל הלובית ובנבחרת רואנדה.

## קריירת מועדונים
### תחילת הקריירה
ביזימאנה החל את הקריירה המקצוענית שלו במועדונים ראיון ספורטס ו-APR מליגת העל הרואנדית. עם APR הוא זכה בשתי אליפויות רואנדה.

### ואסלנד-בוורן
ב-26 בפברואר 2018 חתם ביזימאנה בוואסלנד-בוורן מליגת העל הבלגית. ב-28 ביולי הוא ערך את הופעת הבכורה שלו במועדון, בתיקו 2-2 נגד זולטה ורכם במסגרת המחזור הראשון בליגה לעונת . הוא שיחק במועדון במשך שלוש עונות, בהן ערך 43 הופעות ליגה.

### דיינזה
לקראת עונת  חתם ביזימאנה בדיינזה מליגת המשנה הבלגית. ב-13 באוגוסט 2021 הוא ערך את הופעת הבכורה שלו במועדון, בתיקו 1-1 נגד לירסה במסגרת המחזור הראשון בליגה.

## קריירה בינלאומית
ב-29 במרץ 2015 ערך ביזימאנה את הופעת הבכורה שלו בנבחרת רואנדה, בהפסד 2-0 לנבחרת זמביה במשחק ידידות. ב-10 בספטמבר 2019 הוא הבקיע את שער הבכורה שלו בנבחרת, בניצחון 7-0 על נבחרת איי סיישל במסגרת מוקדמות מונדיאל 2022.

## תארים
;APR
* אליפות רואנדה (2): 2015/2016, 2017/2018

## קישורים חיצוניים

## הערות שוליים

קטגוריה:כדורגלנים רואנדים
קטגוריה:קשרי כדורגל רואנדים
קטגוריה:כדורגלני ואסלנד-בוורן
קטגוריה:כדורגלני קריוובס
קטגוריה:כדורגלני נבחרת רואנדה
קטגוריה:רואנדים שנולדו ב-1996
נמל התעופה טונושנה

**נמל התעופה הבינלאומי של ירוסלבל טונושנה** (ברוסית: **Международный аэропорт Ярославль (Ту́ношна)**) הוא נמל תעופה במחוז ירוסלבל שברוסיה, הממוקם 18 קילומטר דרומית מזרחית לעיר ירוסלבל. הוא משרת מטוסים לטווחים בינוניים. נמל התעופה ממוקם ליד נהר הוולגה.

## היסטוריה
במהלך המלחמה הקרה היה טונושנה בסיס למטוסי יירוט מרכזיים. זה היה ביתו של גדוד התעופה 415 של חיל האוויר הסובייטי והפעיל בתחילה מטוסי סוחוי Su-9 בשנות ה-60. הגדוד החליף אותו בשנת 1979 במיג 23P. מטוס זה שירת בטונושנה במהלך שנות ה-80 וה-90. בשנת 1992 הגדוד פורק ומטוסי המיג 23 נשלחו לבסיס רז'ב בפרברי מוסקבה.

## מסופי נוסעים
מסוף הנוסעים (בשטח של 1000 מ"ר) מיועד לטפל ב-180 נוסעים מקומיים או 100 נוסעים בינלאומיים לשעה. מסוף המטען (בשטח של 833 מ"ר) מיועד לטפל עד 150 טון מטען מדי יום.

מתחם נמל התעופה החל לשרת מטוסי נוסעים בשנת 2002 ושופץ בשנת 2013.

## חברות תעופה ויעדים
רשימת השירותים הרגילים משתנה לעיתים קרובות. על פי אתר האינטרנט של נמל התעופה החל מפברואר 2020 איירפלוט הפעילה טיסות משרמטייבו שבמוסקבה ליארוסלבל, כמו גם חברות התעופה אזימוט שהפעילה טיסות מקרסנודאר וסוצ'י, חברת נורדווינד שהפעילה טיסות מסימפרופול, שבחצי האי קרים וחברת התעופה UVT איירו שהפעילה טיסות ליארוסלבל מהעיר קאזאן.

## תאונות ותקריות
ב-6 בספטמבר 1994 התרסק ה-MiG-23UB עקב אובדן שליטה.

ב-7 בספטמבר 2011 אירעה התרסקות מטוס של קבוצת לוקומוטיב ירוסלבל וגרמה למותם של כמעט כל קבוצת ההוקי לוקומוטיב ירוסלב, שהייתה אחת הטובות בליגת KHL. מטוס יאק 42, של חברת התעופה יאק סרוויס, שנשא את הקבוצה למשחק במינסק, בלארוס התרסק בהמראה ונהרגו 44 מתוך 45 הנוסעים. המטוס התרסק והתפרק  מקצה המסלול, בנהר הוולגה. הסיבה נקבעה כטעות טייס, כאשר אחד משני הטייסים הפעיל בלימה בצורה לא נכונה במהלך ההמראה, המיוחס לחוסר ניסיון טיסה מספיק בדגם המסוים הזה.

## קישורים חיצוניים

* 

## הערות שוליים

טונושנה
טונושנה
טונושנה
קטגוריה:מחוז ירוסלבל
טונושנה
רשויות עירוניות של רפובליקת מולדובה

**רשות עירונית** או **מוניצ'יפיו** (ברומנית:**municipiu** ברבים - municipii מוניצ'יפי) היא יחידה טירטוריאלית-מנהלית של רפובליקת מולדובה. יחידה זו היא עיר בעלת מעמד מיוחד. ברפובליקה קיימות 13 רשויות עירוניות:
קישינב, טירספול, בלץ, בנדר (, קומרט, קאהול, אונגני, סורוקה, אורהיי, צ'אדר-לונגה, אדינץ, חנצ'שט וסטרשן.

## רשימת הרשויות העירוניות

## מעמד הרשות העירונית
בהתאם לחוק לגבי החלוקה הטריטוריאלית-מנהלית של רפובליקת מולדובה שנכנס לתוקף ב-29 בינואר 2002
הרשות העירונית - ה- municipiu - הוא יישוב עירוני, בעל תפקיד מיוחד בחיי הכלכלה, החברה והתרבות, המדע, החיים הפוליטיים והמנהליים של המדינה, ושיש לו תשתית טובה בתחום התעשייה והמסחר, מוסדות חינוך גבוה, מרכזי תרבות ולבריאות. הרשויות העירוניות הן סוג של יחידות מנהליות ראשוניות. אולם הן אינן חלק מהנפות או ה"ראיונים". יוצא מן הכלל הוא הרשות העירונית קומרט שהיא חלק מהיחידה הטריטורליאת האוטונומית גגאוזיה.

## הרכב
הרשות העירונית יכולה לכלול יחידות טיטוריאליות-מנהליות ראשוניות נוספות כמו ערים, כפרים וכפרים גדולים (קומונה). למשל הרשות העירונית קישינב כוללת 6 ערים ו-22 כפרים (מתוך הכפרים, 20 מאוחדים ב-8 כפרים גדולים ושתיים אחרות נכללו בתוך אחת הערים). הרשות העירונית בלץ כוללת שני כפרים, הרשות העירונית בנדר -כוללת כפר אחד. הרשויות העירוניות טירספול וקומרט אינן כוללות אף יישוב אחר.

## מוסדות השלטון
המוסד העומד בראש הרשות העירונית הוא מועצת הרשות (מועצת ה"מוניצ'יפיו") וראש העירייה (בקישינב - ראש העייריה הכללי). ליישובים המהווים חלק מהרשות העירונית יש עיריות מלשהם המתואמות על ידי מועצת הרשות העירונית. חברי מועצת הרשות העירונית או היועצים- נבחרים לתקופה של ארבע שנים. מספר חבריה תלוי במספר תושבי הרשות העירונית. למשל, לקישינב יש 51 יועצים, לעיר בלץ - 35.
הרשות העירונית קישינב היא בירת רפובליקת מולדובה.
לצד ראש עיריית קישינב נבחרים שלושה סגני ראש העיר מקרב חברי מועצת הרשות.

## היסטוריה
### 1995—1998
הרשויות העירוניות הראשונות שהוכרזו ברפובליקת מולדובה הופיעו בשנת 1995. קיבלו מעמד זה ארבע ערים בלבד:
קישינב, טירספול, בלץ ובנדר.
### 1998—2001
ב-1998 ברפובליקת מולדובה הונהגה רפורמה טריטוריאלית-מנהלית שהתאפיינה בחלוקה למחוזות (ברומנית:"ז'ודץ" וברוסית:"אוייזד") בדומה לרומניה השכנה ולחלוקה שהייתה קיימת בממלכת רומניה בין שתי מלחמות העולם.
הוגדל מספר הרשויות העירוניות ל-14:קישינב, טירספול, בלץ, בנדר, קומרט, קאהול, רבניצה, אורהיי, סורוקה, אונגנן, חנצ'שט, אדינץ, קאושן, טרקליה.

### משנת 2001 ועד היום
בשנת 2001 עם עלייתה לשלטון של מפלגת הקומוניסטים של מולדובה הוחזרה החלוקה ל"ראיונים" או נפות, לפי הדגם הסובייטי, ומספר הרשויות העירוניות הופחת לחמש:קישינב, טירספול, בלץ, בנדר וקומרט.
אחרי שבשנת 2009 זכתה בבחירות לפרלמנט "הקואליציה הפרו-אירופית", התחילה רפובליקת מולדובה מסלול לכיוון הצטרפותה לאיחוד האירופי. הוחל בשינויים גם בחלוקה המנהלית. ביולי 2014 אושרה בקריאה ראשונה הענקת המעמד של רשות עירונית לערים קאהול, אורהיי, סורוקה ואונגן. כמו כן הועלתה ההצעה להעניק מעמד זה גם לערים אדינץ, חנצ'שט, וצ'ימישליה. ב־3 בנובמבר 2016 השינויים בכיוון זה נקבעו באופן רשמי, כשהפרלמנט של מולדובה אישר בקריאה שנייה את הפיכתן של שמונה הערים קאהול, אדינץ, חנצ'שט, אורהיי, צ'אדר -לונדה, סטרשן, אונגן וסורוקה -
לרשויות עירוניות. החוק נכנס לתוקף ב-13 באפריל 2017.

## קישורים חיצוניים

## הערות שוליים

קטגוריה:מולדובה: חלוקה מנהלית
יחסי הולנד–סינגפור

עם הכרזת העצמאות של סינגפור באוגוסט 1965, הכירה הולנד בסינגפור כמדינה ריבונית וביססה עמה יחסים דיפלומטיים, והפכה לאחת המדינות האירופאיות הראשונות שעשו זאת. הולנד מיוצגת בסינגפור על ידי שגרירותה במדינה, ואילו סינגפור מיוצגת בהולנד באמצעות שגרירותה בבריסל, בלגיה.

## היסטוריה
יחסי הסחר בין הולנד וסינגפור החלו במאה ה-19. בשנת 1819, כאשר תומאס סטמפורד ראפלס ייסד את סינגפור, הולנד לא הייתה שבעת רצון, כיוון שטענה שסינגפור נמצאת בתחומה ורצתה שבריטניה תיסוג מסינגפור. בריטניה לא נסוגה ובמקום זאת חתמה על האמנה האנגלו-הולנדית של 1824 עם הולנד, שבאמצעותה הכירה הולנד בכיבוש הממלכה המאוחדת בסינגפור.

בשנת 1961 מינתה ממשלת סינגפור את הכלכלן ההולנדי, אלברט וינסמיוס, ששימש כיועץ הכלכלי הראשי של סינגפור עד 1984. ב-9 באוגוסט 1965, סינגפור הכריזה על עצמאותה ממלזיה. הולנד יצרה יחסים דיפלומטיים עם סינגפור ב-7 בדצמבר 1965, והפכה לאחת המדינות האירופאיות הראשונות שעשו זאת.

בין 23 עד 25 בינואר 2013 ביקרה ביאטריקס, מלכת הולנד בסינגפור, ונפגשה עם נשיא סינגפור, טוני טאן וראש ממשלת סינגפור, לי שיינלונג.

## קשרי מסחר
הולנד הייתה שותפת הסחר החשובה ביותר של סינגפור באיחוד האירופי בשנת 2015. בשנת 2015 דווח כי יותר מ-1,000 חברות הולנדיות הקימו משרדים בסינגפור, וכמעט 100 חברות סינגפוריות מנהלות את פעילותן באירופה באמצעות משרדים בהולנד. בשנת 2009, הולנד הייתה המשקיעה השנייה בגודלה בסינגפור, עם השקעות בהיקף של יותר מ-50 מיליארד דולר סינגפורי. ההשקעות הסינגפוריות בהולנד הסתכמו ב-3.1 מיליארד דולר סינגפורי.

בשנת 2012 ייצאה סינגפור מוצרים בשווי של 4.68 מיליארד דולר אמריקאי להולנד, ואילו הולנד ייצאה מוצרים בשווי 6.59 מיליארד דולר אמריקאי לסינגפור. מוצרים שיוצאו מסינגפור להולנד כללו מוצרים כימיים, מכונות ונפט מזוקק, בעוד שהולנד ייצאה בעיקר נפט מזוקק לסינגפור.

## יחסים צבאיים
הכוחות המזוינים של סינגפור והכוחות המזוינים של הולנד משתפים פעולה באמצעות קורסי הכשרה צבאיים, ביקורים משותפים ושיתופי פעולה מקצועיים.

מפקד הצי המלכותי של הולנד, ביקר בסינגפור בין 16 בינואר עד 18 בינואר 2007. הוא נפגש עם שר ההגנה הסינגפורי וביקר בבסיסים הצבאיים של הכוחות המזוינים של סינגפור.

## ראו גם
* יחסי החוץ של הולנד

## קישורים חיצוניים

* שגרירות הולנד בסינגפור

קטגוריה:ערכים ללא קטגוריות פיזיות - יחסי חוץ
נמל התעופה ווסטוצ'ני

**נמל התעופה ווסטוצ'ני** או **נמל התעופה ציולקובסקי** (ברוסית: **Аэропорт Восто́чный, Аэропорт Циолко́вский**) הם השמות המקובלים לנמל התעופה הסמוך לקוסמודרום ווסטוצ'ני והעיר ציולקובסקי, שבנייתו אמורה להתחיל בשנת 2023. בנייתו תושלם לקראת הפעלת שדה התעופה בשנת 2029. בנייתו נקבעה במסגרת תוכנית פדרלית ייעודית לפיתוח נמלי חלל לשנים 2016–2025.

בשנת 2012 החלה חברת Lenaeroproekt לתכנן את מתחם נמל התעופה. המתחם המודרני שנוצר לפעילות המעשית של קוסמודרום ווסטוצ'ני יאפשר הפעלה של כל כלי הטיס המקומיים והזרים ללא הגבלות, יענה על הצרכים של תחבורה אווירית לא רק לקוסמודרום המקומי החדש, אלא גם למפעלים שונים באזור ולהרחיב את האפשרויות של הובלת נוסעים. מתוכנן שמספר העובדים בו יעמוד על כ-500 איש.

ממוקם במרחק של 10 ק"מ מאתר קוסמודרום ווסטוצ'ני.

## מטרות
* נמל התעופה ישמש למסירת רכיבי רקטות וציוד חלל, הובלת צוות טכני וחברי ועדת המדינה להכנת שיגורים, תחזוקת פעולות המראה ונחיתה, מכלול אמצעים לחיפוש והצלה של קוסמונאוטים ויתבצע חיפוש אחר חלקי הפרדה של חלליות שייתכן ינחתו באזור.
* נמל התעופה יוכל לקלוט טיסות של אנשי הקוסמודרום ותושבי היישובים הסמוכים. בנוסף, נשקלת אפשרות להשיק תחבורה מסחרית בקווי אוויר מקומיים ובינלאומיים. נמל התעופה יוכל לקלוט את כל סוגי המטוסים מייצור רוסי וזר.

בשלב הראשון יוקם מתחם עם מסלול מקוצר באורך של 3,300 מטר (בהמשך הוא יורחב ל-4,400 מטר). מסלול כזה יאפשר לקלוט את מטוסי Il-76, איליושין Il-96-500T, אנטונוב An-124-100 (ומטוסים קלים יותר), שיעביר מטען לקוסמודרום ווסטוצ'ני לבניית מתקנים.

## בניית מתחם נמל התעופה
* 4 באוקטובר 2016 הותקן כל ציוד החשמל, הותקן תורן זרקור עם מוט ברק, תחנת שאיבה לכיבוי אש, חימום לרשת אספקת מים וביוב, כמו גם מערכות חימום, אוורור, מתקני טיהור שפכים. נוספה תאורה חשמלית חיצונית בתחנת המשנה של נמל התעופה בקוסמודרום ווסטוצ'ני, שתספק חשמל למתקני מתחם נמל התעופה העתידי. כ-50 תומכים בקו העברת מתח גבוה (של 110 קילו וולט) הותקנו מתחנת המשנה הראשית של הקוסמודרום אל תחנת המשנה של נמל התעופה.
* תוכנן כי משנת 2017, משרד הבינוי של רוסיה יפעל כלקוח מטעם המדינה של נמל התעופה.
* ב-15 בינואר 2021 דיווח תאגיד החלל הפדרלי רוסקוסמוס כי החל ליצור את סביבת מתחם נמל התעופה ווסטוצ'ני בקוסמודרום. בדצמבר 2020 נחתם חוזה מקיף עם חברת הקבלן "קרוקוס".
* ב-29 בספטמבר 2021, מנכ"ל רוסקוסמוס דמיטרי רוגוזין חשף כי החלו העבודות לקראת סלילת מסלולי הנחיתה וההמראה.

## הערות שוליים

ווסטוצ'ני
קטגוריה:מחוז אמור
ווסטוצ'ני
הכתמים

**הכתמים** (באנגלית: **The Blobs**, "הבלובס") היא סדרת טלוויזיה בריטית מונפשת לילדים, אשר מבוססת על סדרת ספרים בעלת אותו שם שיצאה לאור על ידי DC Thomson בשנת 1980. הסדרה הופקה בשנת 1996 על ידי Siriol Animation בוויילס, כאשר היא בוימה על ידי ווין תומאס, הופקה על ידי רובין ליונס והולחנה על ידי כריס סטיוארט. 

הסדרה, אשר הופקה לה עונה אחת הכוללת 26 פרקים באורך 10 דקות, שודרה במקור בין השנים 1997–1999. בישראל הסדרה שודרה בדיבוב עברי בשנת 1999 בטלוויזיה החינוכית הישראלית, בין היתר במסגרת תוכנית הטלוויזיה "בחדר של חני". 

## תקציר העלילה
הסדרה מתרחשת בארץ הצבעים (במקור: "Paintbox Land", בתעתיק לעברית: "ארץ פיינטבוקס"; "ארץ קופסת הצבעים"), הנשלטת על ידי המלך הכחול ומתגוררת בה קהילה של כתמי צבעים צבעוניים. בכל פרק יש לכתם שונה בעיה לפתור, ביניהן לעזור לזולת, ללמוד לא לפחד, ללכת לאיבוד ועוד. הכתמים יכולים לשנות את צורתם כרצונם.

## מדבבים
### מדבבים מקוריים
הדיבוב המקורי בשפה אנגלית בריטית נעשה על ידי ג'יין הורוקס, כאשר גיא מרסדן דיבב דמויות נוספות. בשנת 1999, שהסדרה נרכשה על ידי TV Ontario לשוק הצפון אמריקאי, דובבה הסדרה לשפה אנגלית אמריקנית על ידי ג'ולי צוויליך.

### מדבבים בעברית
הדיבוב העברי בוים על ידי חנה דרורי קשי, והופק על ידי אורית יואלי סנה.
* **אסתי ברעד פורים** – קפיצי הכתום / דמויות שונות
* **[[דני שגב]]** – זעפני הירוק / המלך הכחול
* **איריס זינגר** – סגלגלי הכלבלב / חומי העכבר / מספרת / דמויות שונות
* **ירון לויטה** – כתם קשת / דמויות שונות
את שיר הפתיחה של הסדרה ביצעה איריס זינגר, על פי המילים שנכתבו על ידי חנה דרורי קשי והייעוץ המוזיקלי של גיורא קנת.

## קישורים חיצוניים

* 

## הערות שוליים

קטגוריה:סדרות הנפשה בריטיות
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות לילדים
קטגוריה:תוכניות טלוויזיה באנגלית
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה בריטיות שעלו לשידור בשנות ה-1990
הכלה המכורה

**הכלה המכורה** (בצ'כית: **Prodaná nevěsta**) היא האופרה השנייה של בדז'יך סמטנה הלברית נכתבה על ידי קארֶל סבינה. הצגת הבכורה של הגרסה המקורית – כמחזמר בן שתי מערכות (zpěvohra) – התקיימה ב-30 במאי 1866 בתיאטרון הזמני בפראג. הגרסה הרביעית, האחרונה, הוצגה לראשונה ב-25 בספטמבר 1870, כאופרה קומית בת שלוש מערכות. אחרי הצגת האופרה בתערוכת המוזיקה והתיאטרון של וינה בשנת 1892 השיגה האופרה הכרה בינלאומית. היא הוצגה בשיקגו בשנת 1893, בלונדון בשנת 1895 והגיעה לניו יורק בשנת 1909 בבית האופרה ההונגרי המלכותי הוצגה האופרה כבר ב-21 בספטמבר 1893.

## הדמויות

## עלילה
ממוזער|260x260 פיקסלים|הופעה באוויר הפתוח של האופרה הקומית בתיאטרון ההר בתאלה (1968)
: **מקום**: כפר צ'כי
: **זמן**: בימינו [= 1866]

### מערכה ראשונה
[שמאל|ממוזער|260x260 פיקסלים|תפאורת המערכה הראשונה בתיאטרון הלאומי ב[פראג משנת 1883]]
: מקום ההתרחשות: כיכר הכנסייה. בית מרזח בצד אחד. שטר מחילה.

תושבי הכפר, לבושים בבגדיהם היפים ביותר, חוגגים את חג הקדוש המגן של הכנסייה בשיר וריקוד עליז. רק אחת עצובה: מאז'נקה. אהובה, יניק העני, שואל אותו לגבי הסיבה לצערה. הנערה מספרת לו שהיום היא תוצג בפני ארוסה העשיר, ואשק, שמצא לה קצאל השדכן בכפר השכן, לו היא צריכה להינשא על פי חוזה שחתמו הוריהם. יניק המום לשמוע על החתונה המתוכננת ללא ידיעתו. הוא מרגיע את אהבתו כי בנאמנותם הם יתגברו על כל הקשיים. כשהם רואים את קצאל מתקרב עם קרושינה האיכר, הם בורחים.

השדכן, שכבר לבוש כשושבין, מזכיר להורים את החוזה. הוא מנסה לשכנע אותם במבול של מילים ומפרט את התכונות הטובות של החתן. מאז'נקה מופיעה שוב בכיכר. להפתעת כולם, היא מודה שיש לה בחירת לב כבר במשך זמן רב. קצאל מנפנף עם החוזה, אבל הילדה מודיעה: כיוון שלא ידעה על כך כשנחתם הוא אינו תקף והיא בורחת בכעס. קרושינה דורש מהשדכן לפגוש את החתן המובטח, השדכן אומר שהחתן כל כך ביישן שלא מעז לדבר עם נשים.

תושבי הכפר פונים לכיוון בית המרזח. הקשישים יושבים ליד שולחן, בני הנוער רוקדים עוד פולקה בחיק הטבע.

### מערכה שנייה
: מקום ההתרחשות: בבית המרזח. יניק וחבריו יושבים סביב השולחנות בצד אחד ושותים בירה. קצאל יושב ליד שולחן בצד השני.

### מערכה שלישית
: מקום ההתרחשות: כיכר הכנסייה כמו במערכה הראשונה.

ואשק מבטא את הבלבול שלו בשיר קצר ועצוב ("אני לא מצליח להוציא את זה מהראש שלי"), אך נקטע עם הגעתו של קרקס נודד. מנהל הקרקס מציג את אטרקציות: אסמרלדה, הרקדנית הספרדייה, בולע חרב "הודי אמיתי" ודוב רוקד. ואשק מוקסם מאסמרלדה, אבל ההתקדמות הביישנית שלו נקטעת כשה"הודי" נכנס פנימה במהירות, מודיע שמאלף ה"דוב" נפל והתמוטט כשיכור. יש צורך להחליפו. עד מהרה משתכנע ואשק לקחת את התפקיד, כשהמבטים המחמיאים של אסמרלדה פוגשים אותו ("נעשה ממך יפה").

לבסוף לבסוף יש סוף טוב כשמאז'נקה ויניק מתחתנים.ממוזער|337x337 פיקסלים|מקהלת הפתיחה עם טקסטים באנגלית וגרמנית במהדורה של 1909.

## סרטים
* 1932: Die Verkaufte Braut; במאי: מקס אופולס
* 1960: Die verkaufte Braut, במאי: קורט וילהלם
* 1976: Prodaná nevěsta; במאי: ואצלב קסליק
* 1981: Prodaná nevěsta; במאי: פרנטישק פיליפ
* 1982: Die Verkaufte Braut; במאי: אוטו שנק
## הערות שוליים

## לקריאה נוספת

* 
* 
* 
* 
* 
* 
* 
* 
* 
* 
* 
* 
* 
* 
* 
* 


## קישורים חיצוניים

* 

קטגוריה:יצירות במוזיקה קלאסית
קטגוריה:אופרות בצ'כית
קטגוריה:אופרות
NICA

**NICA** (באנגלית: **Nuclotron-based Ion Collider fAcility**) הוא מאיץ חלקיקים בבנייה, שנועד לשמש להרצת פרוטונים ויונים כבדים. מצוי בבנייה מאז 2013 על בסיס המעבדה לפיזיקה לאנרגיות גבוהות על שם וקסלר ובלדין של המכון המאוחד למחקר גרעיני, שבעיר דובנה בפרוורי מוסקבה. סיום הבנייה המשוער הוא בשנת 2023.

מתחם המאיץ נוצר במטרה ללמוד את תחום פיזיקת החלקיקים באזור שטרם היה נגיש לפרמטרים ותנאי ניסוי תוך השגת קורות אינטנסיביות של יונים כבדים וגרעינים מקוטבים על מנת לחקור על קיטוב וחומרים גרעיניים ובתחום השפעות בטווח האנרגיה עד \sqrt{s_{NN}} = 11 GeV / נוקלאון.

## משימות
אחת המשימות המדעיות העיקריות של פרויקט NICA היא ללמוד את תרשים הפאזה של חומר בריוני דחוס מאוד בתנאי מעבדה. חומר כזה קיים רק בכוכבי נייטרונים וליבות סופרנובה, בעוד שבשלבים המוקדמים של קיומו של היקום, החומר היה בעל צפיפות בריון נמוכה למדי.

ליצירת חומר בעל צפיפות גבוהה בתנאי מעבדה, נעשה שימוש בהתנגשויות יונים כבדות, בהן חלק ניכר מאנרגיית הקורה מוצאת על היווצרות האדרונים חדשים והסתה של תהודות, שאת תכונותיהן ניתן לשנות באופן ניכר תוך סביב מדיום חם וצפוף. בטמפרטורות או בצפיפות גבוהה מאוד, תערובת זו של האדרונים מתפרקת לחלקים המרכיבים אותה כמו קווארקים וגלואונים ויוצרים מצב מצטבר חדש של חומר: פלזמת קווארקים-גלואונים.

מתחם המאיץ החדש NICA יספק לקורות של חלקיקים שונים מגוון רחב של פרמטרים. הוא מתוכנן לבצע מחקר יישומי ועקרוני בתחומי מדע וטכנולוגיה כגון:
* רדיוביולוגיה ורפואת חלל;
* טיפול בסרטן;
* פיתוח כורים המונעים על ידי קרן מאיץ וטכנולוגיות להמרת פסולת גרעינית;
* בדיקת עמידות לקרינה של מכשירים אלקטרוניים.

## המתחם
המרכיבים העיקריים של מתחם NICA הם:
* קומפלקס הזרקה של פרוטונים ודוטרונים מקוטבים (מקור, מאיץ ליניארי LU-20)
* מתחם הזרקת יונים כבדים (מקור מסוג KRION, מאיץ ליניארי HILAc)
* בוסטר סינכרוטרון (טבעת טרום מאיץ)
* נוקלאוטרון (טבעת טרום מאיץ)
* טבעות ליצירת התנגשות
* קירור אלקטרוני
* מתחם קריוגני
* מפעל מגנטים (ייצור מגנטים למתחם NICA והמכון למחקר יונים ואנטיפרוטונים)
* חדר נקי (ייצור מערכות מסילה לגלאים)

## גלאים
גלאי MPD (Multi-Purpose Detector) נועד לערוך ניסויים בתחום הפיזיקה הגרעינית בהתנגשויות של קורות גרעינים של יסודות כבדים (זהב), גרעינים של יסודות כבדים עם פרוטונים והתנגשויות פרוטונים.

גלאי SPD (Spin Physics Detector) נועד לבצע ניסויים בפיזיקה בהתנגשויות של קורות גרעינים של יסודות אור.

גלאי BM @ N (Baryonic Matter at Nuclotron). מטרת הניסוי היא ללמוד את האינטראקציה של קורות יונים כבדות יחסית עם מטרות קבועות. זהו הניסוי הראשון במתחם מאיץ NICA-Nuclotron.

ב-1 בפברואר 2018, 37% מסך העבודה הושלמה. בתחילת 2020 הודיע ולדימיר פוטין כי המתחם יתחיל לפעול עד סוף שנת 2022.

## ראו גם
* מאיץ LHC

## קישורים חיצוניים
* 
* המעבדה לפיזיקה באנרגיה גבוהה

## הערות שוליים

קטגוריה:מאיצי חלקיקים
קטגוריה:מחוז מוסקבה: מבנים
סרפריט סינג

**סרפריט סינג** (באנגלית: **Sarpreet Singh**; נולד ב-20 בפברואר 1999 באוקלנד שבניו זילנד) הוא כדורגלן ניו זילנדי המשחק בעמדת הקשר ההתקפי בקבוצת ולינגטון פיניקס, ובנבחרת ניו זילנד.

## קריירת מועדונים
סינג נולד באוקלנד שבניו זילנד להורים ממוצא הודי. הוא החל את הקריירה המקצוענית שלו בוולינגטון פיניקס מליגת העל האוסטרלית, ושיחק בקבוצה הבוגרת של המועדון במשך ארבע עונות, בהן ערך 39 הופעות ליגה והבקיע תשעה שערים.

ב-1 ביולי 2019 חתם סינג על חוזה לשלוש עונות בבאיירן מינכן מהבונדסליגה. הוא החל לשחק בבאיירן מינכן II, קבוצת המילואים של המועדון, בליגה הגרמנית השלישית.

לאחר שהראה יכולת טובה במדי קבוצת המילואים, נקרא סינג על-ידי המאמן האנזי פליק להתאמן עם הקבוצה הראשונה של המועדון. ב-14 בדצמבר 2019 הוא ערך את הופעת הבכורה שלו בבונדסליגה במדי הקבוצה הראשונה של המועדון, כשהחליף את פיליפה קוטיניו בניצחון 1–6 על ורדר ברמן. בכך הפך לשחקן הניו זילנדי הראשון שמשחק בבונדסליגה, מאז וינטון רופר ששיחק בעבר בוורדר ברמן.

ב-7 באוגוסט 2020 הושאל סינג למשך עונה אחת לנירנברג מהבונדסליגה השנייה. ב-12 בספטמבר ערך את הופעת הבכורה שלו במועדון, בהפסד 3-0 לר.ב. לייפציג במסגרת הסיבוב הראשון של הגביע הגרמני. ב-18 בספטמבר ערך את הופעת הבכורה שלו בליגה במדי המועדון, בתיקו 1-1 נגד יאן רגנסבורג במסגרת המחזור הראשון בליגה לעונת . תקופת ההשאלה שלו הסתיימה מוקדם מהצפוי, לאחר שערך 11 הופעות ליגה במדי נירנברג.

ב-6 ביולי 2021 הושאל סינג לעונה אחת ליאן רגנסבורג מהבונדסליגה השנייה. ב-24 ביולי ערך את הופעת הבכורה שלו במועדון, בניצחון 0–2 על דרמשטאדט 98 במסגרת המחזור הראשון בליגה לעונת . במשך זה הבקיע את שער הבכורה שלו במועדון. ביולי 2023 חתם בהנזה רוסטוק מהבונדסליגה השנייה. באוגוסט 2024 חתם באוניאו דשפורטיבה דה לייריה הפורטוגזית. ביולי 2025 עבר לבאצ'קה טופולה הסרבית.

## קריירה בינלאומית
ב-24 במרץ 2018 ערך סינג את הופעת הבכורה שלו בנבחרת ניו זילנד, בהפסד 0–1 לנבחרת קנדה במשחק ידידות. ב-2 ביוני הוא הבקיע את שער הבכורה שלו בנבחרת, בהפסד 0–2 לנבחרת קניה במשחק ידידות.

נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024).

## תארים
;באיירן מינכן
* אליפות גרמניה: 2019/2020
* הגביע הגרמני: 2019/2020

## קישורים חיצוניים

## הערות שוליים

קטגוריה:כדורגלנים ניו זילנדים
קטגוריה:קשרי כדורגל ניו זילנדים
קטגוריה:אוקלנד: כדורגלנים
קטגוריה:כדורגלני וולינגטון פיניקס
קטגוריה:כדורגלני באיירן מינכן
קטגוריה:כדורגלני נירנברג
קטגוריה:כדורגלני יאן רגנסבורג
קטגוריה:כדורגלני הנזה רוסטוק
קטגוריה:כדורגלני אוניאו דשפורטיבה דה לייריה
קטגוריה:כדורגלני באצ'קה טופולה
קטגוריה:כדורגלני נבחרת ניו זילנד
קטגוריה:כדורגלנים ניו זילנדים באולימפיאדת פריז (2024)
קטגוריה:ספורטאים זרים בגרמניה
קטגוריה:ספורטאים זרים בפורטוגל
קטגוריה:אישים ממוצא הודי
קטגוריה:ניו זילנדים שנולדו ב-1999
יום העיר

ממוזער|קונצרט חגיגי לרגל יום השנה ה-870 למוסקבה, 2017
**יום העיר** (ברוסית: **День города**) הוא חג שנתי של רוב הערים הגדולות יחסית (ברוסיה וברית המועצות לשעבר), בדרך כלל מתוזמן לחפוף לסופי שבוע (יום ראשון).

יום העיר, יחד עם היום המרכזי במדינה (למשל, יום רוסיה), הוא, ככלל, האירוע המסיבי ביותר בהיקפו, הגדול ביותר מבחינת ההכנה לחג, ומשפיע על כל תושבי כל עיר. ביום זה מתקיימים אירועים חגיגיים – נאומים של ראשי הערים, מצעדים, תהלוכות, חגיגות, ירידים, קונצרטים חגיגיים, מופעי רחוב, תערוכות, תחרויות. יום העיר מסתיים בדרך כלל בזיקוקים. שנת היובל של הערים נחגגת במיוחד בקנה מידה גדול, לרוב ברמה הלאומית ואפילו הבינלאומית.

בברית המועצות, יום העיר הראשון שנחגג רשמית היה יום השנה ה-800 למוסקבה בשנת 1947. הוא נחגג בשבת הראשונה או השנייה של חודש ספטמבר.

## קישורים חיצוניים

## הערות שוליים

קטגוריה:רוסיה: חגים וימי ציון
קטגוריה:רוסיה: תרבות
Lightscreen

**לייטסקרין** (באנגלית: **Lightscreen**) הוא כלי גרפי לביצוע צילומי מסך ושמירת קובצי תמונה.

לייטסקרין פותח על ידי קריסטיאן קייסר (Christian Kaiser) בשפת ++C ושוחררה בשנת 2014.

הכלי ניתן להורדה בחינם דרך האתר הרשמי וזמין להורדה למערכות ההפעלה חלונות מבית מיקרוסופט.

## מאפיינים
לכלי מספר מאפיינים בולטים:
* קיצורי דרך הניתנים לשינוי על ידי המשתמש.
* גישה מקוצרת באמצעות סרגל הכלים.
* העלאת צילומי מסך למאגר התמונות imgur.com.
* חלון תצוגה מקדימה המציג את צילום המסך.

## ראו גם
* צילום מסך
* קובץ תמונה
* IrfanView

## קישורים חיצוניים
* 
* עמוד התוכנה, באתר Github 

## הערות שוליים

קטגוריה:תוכנות גרפיות
קטגוריה:פורמטים גרפיים
קטגוריה:תוכנה חופשית
יורו 2028

**יורו 2028**, יהיה הטורניר ה-18 של אופ"א, בבריטניה.

תהיה זאת הפעם השלישית שאנגליה מארחת את היורו, לאחר שאירחה את יורו 1996 ואצטדיון ומבלי אירח משחקים ביורו 2020. בנוסף, גם האמפדן פארק בסקוטלנד אירח משחקים באותה תחרות.

ההחלטה לבחור באנגליה כמארחת יורו 2028 התקבלה ב-10 באוקטובר 2023 בקונגרס אופ"א שנערך בניון, לאחר שטורקיה ויתרה על הצעתה ליורו הזה בשביל לארח את יורו 2032 יחד עם איטליה.

## אצטדיונים
עשר ערים נבחרו לארח את הטורניר. שני אצטדיונים בולטים שלא נבחרו לארח הם אצטדיון אנפילד של ליברפול, שנפסל מפני שאורך המגרש היה קצר מדי לסטנדרט של אופ"א, ואולד טראפורד של מנצ'סטר יונייטד שנפסל מפני שהמועדון לא היה יכול להבטיח לסיים את השיפוצים שיעלו אותו לסטנדרט של אופ"א עד הטורניר. תחילה הייתה אמורה צפון אירלנד לקחת חלק באירוח הטורניר, אולם לאחר שלא הצליחה להעמיד אצטדיון העומד בדרישות האירוח, היא הודחה מאירוחו.

## תהליך בחירת המארחת
### הצעות לאירוח הטורניר
#### הצעות שאושרו
 ו- – ב-2015 וב-2016 הביעו נציגים של התאחדות הכדורגל האנגלית עניין בכך שמדינות הממלכה המאוחדת ואירלנד יארחו את יורו 2028.

#### מדינות שהביעו עניין בלארח אך לא הגישו הצעה
*, , , ,  ו- – ב-4 במרץ 2016 הכרידה התאחדות הכדורגל הדנית על התארגנות להגשת הצעה לאירוח הטורניר יחד עם שוודיה, נורווגיה ופינלנד, בתוספת משחקים באיסלנד ובאיי פארו.
* ו- – ב-12 בספטמבר 2018 הכריזה התאחדות הכדורגל הספרדית על התעניינות שלה ביחד עם התאחדות הכדורגל הפורטוגזית להתמודד על אירוח יורו 2028 ומונדיאל 2030.
*, ,  ו- – בפגישה של שרי הנוער והספורט של רומניה, בולגריה, סרביה ויוון בפברואר 2019, אושר רשמית שארבע המדינות יגישו הצעה משותפת לאירוח יורו 2028 ומונדיאל 2030.

#### הצעות שאושרו אך ננטשו
* – ב-15 באוגוסט 2019 הכריזה התאחדות הכדורגל הטורקית שטורקיה תתמודד על אירוח יורו 2028. זהו הניסיון השישי ברציפות של טורקיה לזכות באירוח היורו, לאחר שנכשלה בכל חמש הפעמים האחרות (2008, 2012, 2016, 2020 ו-2024). טורקיה פרשה מההצעה כדי לארח את יורו 2032 עם איטליה.
* – בפברואר 2019 הודיע נשיא התאחדות הכדורגל האיטלקית שההתאחדות מתעניינת באירוח הטורניר. ההצעה עברה שכלול על ידי נשיא ההתאחדות לאחר זכייתה של  ביורו 2020. איטליה פרשה מההצעה כדי לארח את יורו 2032 עם טורקיה.

#### הצעות שנפסלו
* – ב-12 ביוני 2021 הביע מנהל הוועדה המארגנת של יורו 2020 התעניינות בכך שרוסיה תארח את יורו 2028 או את יורו 2032, אך אופ"א הכריזה שההצעות יפסלו בגלל מלחמת אוקראינה–רוסיה.

## קישורים חיצוניים

## הערות שוליים

קטגוריה:אליפויות אירופה בכדורגל
קטגוריה:2028 בספורט
קטגוריה:תחרויות כדורגל ב-2028
כריסטיאן הורנימן

**כריסטיאן הורנימן** (בדנית: **Christian Horneman**; 15 באוגוסט 1765 – 7 במרץ 1844) היה צייר מיניאטורות ופסטל דני, הידוע בעיקר בזכות דיוקנאות. היה אביו של המלחין אמיל הורנימן.

## ביוגרפיה
הורנימן נולד ב-15 באוגוסט 1765 בקופנהגן. הוא למד באקדמיה המלכותית הדנית לאמנויות יפות משנת 1780, זכה במדליית הכסף הקטנה בשנת 1785, ובמדליית הכסף הגדולה שלה בשנת 1786. בשנת 1787 יצא לאירופה להמשך לימודיו וחלפו שש עשרה שנים עד שחזר לדנמרק.

הוא התמחה במיניאטורות דיוקן. הוא חווה את התפרצות המהפכה הצרפתית בפריז בשנת 1789. הוא ביקר גם באיטליה ובווינה. בברלין למד טכניקה חדשה, ככל הנראה מדניאל חודובייצקי, בה השתמש לעיתים קרובות בעבודתו המאוחרת.

בשנת 1803 חזר הורנימן לדנמרק ובשנה שלאחר מכן מונה לצייר מיניאטורות המלכותי. בשנת 1805 הפך לחבר באקדמיה ובשנת 1816 קיבל תושבות חופשית בשרלוטנבורג. הוא התמנה לפרופסור בשנת 1835.

בשנותיו האחרונות סבל מבריאות לקויה ומשנת 1840 קיבל פנסיה שנתית.

הוא קבור בבית הקברות גרניסונס בקופנהגן.

## יצירה
בהיותו באירופה הייתה לו ההזדמנות לצייר דיוקנאות של כמה מהדמויות המובילות בימיו, ביניהן לודוויג ואן בטהובן (1802) ויוזף היידן. הרישומים של כמה מפורסמים אחרים מצויים בספר השמור כעת בגלריה הלאומית הדנית. דיוקנו של בטהובן צויר בשנת 1803 כמיניאטורה. בטהובן אהב מאוד את התוצאה, ייתכן כי הוא נראה בה טוב מאוד בהשוואה לייצוגים מאוחרים יותר, ושלח אותה לסטפן פון ברונינג חבר ילדות שלו מבית הספר, בתקווה שיתפייס שנה איתו לאחר השלמת הדיוקן.

## גלריה

קובץ:Beethoven Hornemann.jpg 
קובץ:Herman Wedel Jarlsberg 1779-1840.jpg
קובץ:Horneman Mayor von Schon.jpg
קובץ:Christian Horneman - Johan Chr. Duntzfeldt - 1821.jpg
קובץ:Angelique Jacobine Vilhelmine Marie Petzholdt.jpg


## קישורים חיצוניים

* 

## הערות שוליים

קטגוריה:ציירים דנים
קטגוריה:ילידי 1765
קטגוריה:נפטרים ב-1844
מוסאובלגז

**מוסאובלגז** (ברוסית: **Мособлгаз**) היא חברת מניות משותפת במחוז מוסקבה. אחת מחברות הפצת הגז הגדולות ברוסיה.

החברה מחברת גז לתושבי פרברי מוסקבה, מתקנת ומתקינה ציוד, בונה בתי דוד ומשרתת יותר מ-7 מיליון תושבי האזור.

מנכ"ל החברה הנוכחי הוא איגור ברנוב.

## היסטוריה
בשנת 1958 הוקם משרד תעשיית הגז במחוז מוסקבה בראשות אלכסנדר גורדיוחין שהפך בהמשך לחברת הולכת הגז של המחוז.

עד אמצע שנות השמונים כלכלת הגז באזור צמחה להיות אחת הגדולות בברית המועצות. בשלב זה, תוכניות אספקת הגז ברוב הערים באזור החלו לכלול לפחות שני מקורות אנרגיה מצינורות גז שונים.

בשנת 1985 הושלמה בהצלחה עבודה ליצירת מתקני הגז של מחוז מוסקבה. הגז במאזן הדלק באזור הגיע ל־80% – רוב המפעלים התעשייתיים ודודי החימום הוסבו לדלק גז. עם הביקוש הגובר לדלק גז, נוצר צורך בטכנולוגיות מודרניות יותר, מודרניזציה בתחום תיעוד רגולטורי וטכני ושיטות שירות. היישום הפעיל של שיטות אלה סימן שלב משמעותי בפיתוח החברה.

באותו זמן, אלכסנדר מוסינוב, הידוע ביכולתו לחשב את המצב כמה מהלכים קדימה, מונה למנהל החברה. הוא זה שהצליח לשכנע את יו"ר הוועד הפועל של מחוז מוסקבה לשמר את המבנה של חברת מוסאובלגז במהלך הקמת המנהלת הראשית לכלכלה עירונית. המנהלת כללה את המחלקות לאספקת מים, אנרגיה, שירותים ועוד. ברמה המקומית, ארגוני שעסקו בתחומים אלה עברו לשליטת הרשויות המקומיות. כך, החבר עמדה בפני גורל דומה. בהתעקשותו של מוסינוב, ניתן היה לשמור על מנגנון החברה ולהכפיף את החברה למנגנון הניהולי, כך שמשק הגז שמר על עצמאותו.

בסוף שנות ה-90, יישמה החברה בהצלחה תוכנית ממשלתית חדשה לחיבור האזור לגז, שאפשרה לחסוך כספים תקציביים ולשפר את האקולוגיה של האזור.

בשנת 2003, החברה פיתחה וקיבלה ליישום תוכנית לבניית צינורות גז חדשים. נעשה שימוש בצינורות פוליאתילן שאינם דורשים הגנה אלקטרוכימית, שימוש בשיטות חיבור מודרניות. כאחת הראשונות בענף, כלכלת הגז באזור החילה מערכת אספקת גז לבנייני מגורים בודדים בהתאם לתוכנית הלחץ הבינוני, המאפשרת לווסת את ערך הלחץ עבור כל צרכן ספציפי, בהתאם למכשירים המשמשים אותו.

## קישורים חיצוניים
* 

קטגוריה:מוסקבה: חברות
קטגוריה:מחוז מוסקבה
קטגוריה:חברות גז טבעי רוסיות
צ'אנקה

250px|ממוזער|שמאל|מפת פרו ובה מסומן השטח הגדול ביותר עליו שלטו בני הצ'אנקה.
**צ'אנקה** (**Chanka** או **Chanca**) היא קבוצה אתנית של ילידים בפרו של ימינו, שהיו היריבים החשובים ביותר של אימפריית האינקה במחצית הראשונה של המאה ה-15.

אזור ההתיישבות של בני הצ'אנקה השתרע על חלקים ממחוזות פרו של ימינו: אפורימק, אייקוצ'ו וואנקבליקה. מרכזים פוליטיים חשובים כללו את ומנקארפה (בקצ'ואה: "אוהל בז") והעיר אנטוואילה (, "אחו נחושת"). בני הצ'אנקה, שהקימו בעצמם אימפריה הולכת ומתרחבת, היוו איום חמור על האינקה, ובשנת 1438, תחת מנהיגם אנקו וואלוק (Anku Walluq), עם צבא בן כ-40,000 לוחמים כביכול, ניסו לכבוש את בירתם קוסקו. אולם ניסיון כיבוש זה הסתיים באסון. צבא מאוחד של האינקה, קאנאס (K'anas) וקנצ'יס (Canchi) הביס את צבא צ'אנקה בקרב יווארפמפה (Yawarpampa,"מישורי הדם"); שטח הצ'אנקה שולב באימפריה של האינקה. אירוע זה מייצג נקודת מפנה במסורת האינקה. מלך בני האינקה המנצח ידוע מאז בשם "רפורמטור של העולם", פאצ'אקוטק יופאנקי. אחרי התבוסה הצ'אנקה שולבו באימפריה של האינקה.

הצ'אנקה היו בין העמים הכבושים שסייעו לפרנסיסקו פיסארו במלחמתו נגד האינקה.

## כלכלה ותרבות
כלכלת הצ'אנקה התבססה על פעילות חקלאית. הם גידלו צמחים שונים של האנדים, המתאימים לרמות אקולוגיות שונות, אליהם הוסיפו גידול ומרעה של למות, ויקוניות, אלפקות וגואנקו, בעדרים בגודל ניכר, אשר נוהלו מהכפרים עם מתקנים מיוחדים לשלוט בהם ולהאכיל אותם כל עוד סיפקו צמר ובשר.

הצ'אנקה ידעו לארוג בדים, ויצרו בדים מכותנה וצמר המעוטרים בנוצות ששימשו גם כטוניקות או בגדים.

כלי החרס של הצ'אנקה היו בדרך כלל מחוספסים ולפעמים עם ציפוי אדום מדולל מאוד. העיטור בתבליט, עם יישום כפתורים או צלמיות חרס, בתוספת חתכים או הטבעה מעגלית. הצורות הן של לוחות פתוחים וכדים עם צוואר צר. כלים אלו הם המשך לכלי החרס של תרבות וארי.

הצ'אנקה היו פוליתאיסטים והאל הראשי שלהם היה אוסקובילקה (Uscovilca).

## שפה
צ'אנקה-קצ'ואה מתארת גרסה של קצ'ואה המדוברת באזור ההתיישבות של הצ'אנקה והיא אחת הדיאלקטים הנפוצים ביותר כיום. היא דומה מאוד לניבים של קוסקו ובוליביה (Qusqu-Qullaw) והתקשורת ביניהם אפשרית למדי, ופותח תקן שפה כתוב נפוץ (קצ'ואה דרומית). באזור זה, כמו בקוסקו ובבוליביה, נראה שהקצ'ואה חדרה יחסית מאוחר.

במקורות מסוימים מוזכרת  כשפת המקור של הצ'אנקה, שפה שנכחדה ולא הייתה קשורה לא לקצ'ואה ולא לאיימרה. שפה נוספת המדוברת באזור היא איימרה. עם זאת, היסטוריונים של שפות אחרות טוענים כי בני הצ'אנקה דיברו קצ'ואה במקור.

## קישורים חיצוניים

* Discovering the Chanka

קטגוריה:ערכים שבהם תבנית בריטניקה אינה מתאימה
קטגוריה:עמי אמריקה הלטינית